
IGNALINOS RAJONO SAVIVALDYBĖS 
ADMINISTRACIJOS DIREKTORIUS

ĮSAKYMAS
DĖL IGNALINOS RAJONO SAVIVALDYBĖS ADMINISTRACIJOS TURTO VERTĖS IR TURTO BŪKLĖS ĮVERTINIMO KOMISIJOS SUDARYMO IR DARBO REGLAMENTO PATVIRTINIMO

2024 m. gegužės 21 d. Nr. VT-166
Ignalina

[bookmark: n_0]Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 1 ir 2 punktais, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8-ojo viešojo sektoriaus apskaitos ir finansinės atskaitomybės standarto „Atsargos“, patvirtinto Lietuvos Respublikos finansų ministro 2008 m. birželio 20 d. įsakymu Nr. 1K-220 „Dėl viešojo sektoriaus apskaitos ir finansinės atskaitomybės 8-ojo standarto patvirtinimo“, 11 punktu, 12-ojo viešojo sektoriaus ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gruodžio 8 d. įsakymu Nr. 1K-174 „Dėl viešojo sektoriaus ir finansinės atskaitomybės 12-ojo standarto patvirtinimo“, 7.2  papunkčiu, Ignalinos rajono savivaldybės administracijos nuostatų, patvirtintų Ignalinos rajono savivaldybės tarybos 2024 m. vasario 15 d. sprendimu Nr. T-9 „Dėl Ignalinos rajono savivaldybės administracijos nuostatų patvirtinimo“, 27 punktu:
1. S u d a r a u Ignalinos rajono savivaldybės administracijos turto vertės ir turto būklės įvertinimo komisiją:
1.1. Komisijos pirmininkas – Ričardas Trimonis, Komunalinio ūkio ir turto valdymo skyriaus vedėjo pavaduotojas.
1.2. Komisijos nariai: 
1.2.1. Rytis Kajėnas, Investicijų ir strateginio planavimo  skyriaus vedėjas;
1.2.2. Ramunė Mečelienė, Komunalinio ūkio ir turto valdymo skyriaus vyresnioji specialistė;
1.2.3. Rita Vinciūnė, Finansų valdymo ir apskaitos skyriaus buhalterė;
1.2.4. Ramunė Slapšienė, Infrastruktūros plėtros ir statybos skyriaus vedėja.
[bookmark: n_2]2024 m. rugsėjo 3 d. Ignalinos rajono savivaldybės administracijos direktoriaus įsakymo Nr. VT-280 redakcija

2. T v i r t i n u Ignalinos rajono savivaldybės administracijos turto vertės ir turto būklės įvertinimo komisijos darbo reglamentą (pridedama). 
[bookmark: n_1]	3. P r i p a ž į s t u netekusiu galios Ignalinos rajono savivaldybės administracijos direktoriaus 2022 m. vasario 3 d. įsakymą Nr. VT-70 „Dėl Savivaldybės administracijos turto būklės įvertinimo komisijos sudarymo ir darbo reglamento patvirtinimo“.
Šis įsakymas gali būti skundžiamas Ignalinos rajono savivaldybės administracijos direktoriui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Administracijos direktorius	Vidas Kreivėnas






PATVIRTINTA
Ignalinos rajono savivaldybės 
administracijos direktoriaus 
2024 m. gegužės 21 d. įsakymu Nr. VT-166
			
IGNALINOS RAJONO SAVIVALDYBĖS ADMINISTRACIJOS TURTO  VERTĖS IR TURTO BŪKLĖS ĮVERTINIMO  KOMISIJOS DARBO REGLAMENTAS

I SKYRIUS
BENDROSIOS NUOSTATOS

1. Ignalinos rajono savivaldybės administracijos turto vertės ir turto būklės įvertinimo komisija (toliau – Komisija) sudaroma Ignalinos rajono savivaldybės administracijos turto vertei nustatyti ir turto būklei įvertinti.
2. Komisija savo veikloje vadovaujasi Lietuvos Respublikos finansų ministro 2008 m. gruodžio 8 d. įsakymu Nr. 1K-174 patvirtintu 12-ojo viešojo sektoriaus ir finansinės atskaitomybės standartu „Ilgalaikis materialusis turtas“, Lietuvos Respublikos finansų ministro 2008 m. birželio 20 d. įsakymu Nr. 1K-220 patvirtintu 8-ojo viešojo sektoriaus apskaitos ir finansinės atskaitomybės standartu „Atsargos“, Lietuvos Respublikos Vyriausybės 2001 m. spalio 19 d. nutarimu Nr. 1250 patvirtintu Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu ir šiuo darbo reglamentu.
3. Komisiją sudaro ir Ignalinos rajono savivaldybės administracijos turto  vertės ir turto būklės įvertinimo  komisijos darbo reglamentą tvirtina Ignalinos rajono savivaldybės administracijos direktorius.

II SKYRIUS
KOMISIJOS FUNKCIJOS

4. Komisija vykdo tik raštiškas Ignalinos rajono savivaldybės administracijos direktoriaus užduotis.
5. Komisijos funkcijos:
5.1. Atlieka savivaldybės administracijos Finansų valdymo ir apskaitos skyriuje neužpajamuoto turto vertinimą.
5.2. Atlieka savivaldybės administracijos nusidėvėjusio, netinkamo (negalimo) naudoti turto įvertinimą.
5.3. Atlieka savivaldybės administracijos turto vienetų sujungimą, atskyrimą ir įvertinimą. 

III SKYRIUS
KOMISIJOS DARBO ORGANIZAVIMAS

6. Komisija sprendimus priima posėdyje balsų dauguma. Balsuojama atviru balsavimu.
7. Jeigu balsai pasiskirsto po lygiai, lemia Komisijos pirmininko balsas. Komisijos sprendimas įforminamas turto vertės nustatymo arba turto būklės įvertinimo aktu, kurį tvirtina Ignalinos rajono savivaldybės administracijos direktorius arba jo įgaliotas asmuo. Aktą pasirašo visi posėdyje dalyvavę Komisijos nariai. Posėdis yra teisėtas, jeigu jame dalyvauja ne mažiau kaip 2/3 Komisijos narių.
8. Komisijos veiklai vadovauja Komisijos pirmininkas.
9. Komisiją sušaukia Komisijos pirmininkas.

IV SKYRIUS
BAIGIAMOSIOS NUOSTATOS

10. Komisijos darbo reglamentas gali būti keičiamas savivaldybės administracijos direktoriaus įsakymu.

______________________


image1.png




